Trenreta fiŝkaptado

Trenreta fiŝkaptado estas metodo de fiŝkaptado, kiu dependas el trenado de fiŝreto tra la akvo el unu aŭ pliaj fiŝkaptadaj boatoj. La reto, kiu estas uzata por trenado, estas nomata trenreto aŭ troloTrolo en NPIV .

La boatoj, kiuj estas uzataj por trenado, estas nomataj trenŝipoj. Tiuj varias laŭ grando; el malgrandaj malfermaj boatoj kun motoroj de nur 30 ĉp al grandaj fabrikoŝipoj kun ĉirkaŭ 10,000 ĉp. La trenado povas esti farata de unu trenŝipo aŭ de du trenŝipoj laborantaj kooperative.

Trenreta fiŝkaptado kontrastas kun Fadentrenado, kie oni trenas fiŝfadenojn kun allogaĵoj anstataŭ trenretojn tra la akvo. Fadentrenado estas uzata kaj por distra kaj por komerca fiŝkaptado dum Trenreta fiŝkaptado estas uzata ĉefe por komerca fiŝkaptado. Trenreta fiŝkaptado estas ankaŭ komune uzata por scienca aŭ konservada kolektado.

 Media efiko 
Kvankam trenretado nun estas pli reguligata ol antaŭe en iuj landoj, ĝi daŭre estas celo de protestoj de naturprotektistoj. Ĝi damaĝas la naturon pleje pro sendiskrimina mortigado de organismojONA. 2022. Planes de gestión en las pesquerías de arrastre de fondo de América Latina y el Caribe bajo un enfoque ecosistémico: sistematización y análisis de casos nacionales. El Espectador. 2025. "Muestran por primera vez imágenes del impacto de pesca de arrastre en tiempo real".  kaj fizika damaĝo al la marfundo.

 Nediskrimineco kaj kromkaptado 
La kaptado de necelataj bestoj estas agnoskata problemo de ĉiuj metodoj de fiŝkaptado. Trenreta fiŝkaptado kaptas aparte grandajn kvantojn da maraj organismoj, kun varia sed kutime malbona diskriminkapablo., precipe ĉe funda trenretado. Ĝi kune mortigas bestojn de vendeblaj kaj nevendeblaj specioj kaj de permesataj kaj malpermesataj grandecoj. Ĉiu neuzota kaptita besto nomiĝas "kromkaptaĵo" aŭ "aldona kaptado". Ĝi kutime inkludas karismajn speciojn kiel delfenoj, martestudoj, kaj ŝarkoj, kaj ofte ankaŭ nematurajn individuojn de la celata specio, kiuj ne atingis la grandecon de laŭleĝa kapteblo. La alta proporcio da necelata kaptado instigas damaĝajn kondutojn al fiŝkaptistoj. Ili tentiĝas forĵeti senregistre la speciojn, por kiuj ili jam eluzis sian kvoton, kaj konservi nur tiujn, kiuj estas laŭleĝe vendeblaj. Sed preskaŭ ĉiuj kaptitaj bestoj mortas, do la kontrolado de la elŝipigitaj fiŝoj sisteme subtaksas la veran kaptadon. La sola fidinda maniero de registrado estas la surŝipigo de sendependaj observistoj..

 Habitata detruo 
Funda trenretado detruas marfundajn habitatojn vundante aŭ mortigante multajn fundloĝajn speciojn kaj difektadante la fundon mem.http://mcbi.marine-conservation.org/publications/pub_pdfs/DSCC_RedHerrings.pdf Ĝi detruas aŭ difektas biologiajn kaj geologiajn strukturojn, kiuj provizas fundloĝajn speciojn per rifuĝejoj kaj pliigas iliajn ŝancojn de pluvivo: koralojn, spongojn, vermotruojn, duvalvulajn kaj aliajn rifojn, kaj rokejojn. Sen tiuj strukturoj, la plejparto de la organismoj mortas. La damaĝo estas grandaparte neriparebla en la mallonga kaj meza daŭro, ĉar rifoj bezonas jarmilojn por formiĝi kaj akiri loĝantojn.

Tiel la rifoj de plataj ostroj (Ostrea edulis), kiuj ekzistis ankoraŭ en la 19-a jarcento en la moderklimataj akvoj de la Norda Maro sur la sablo-ŝlimaj fundoj de , tute malaperis en kelkaj jardekojLeloup E, L Van Meel, Polk P, Halewyck R & Gryson A (1960) Recherches sur l'ostréiculture dans le bassin de chasse d'ostende en 1960 | Ministère de l'Agriculture |Commission T.W.O.Z | Groupe de travail Ostréiculture. Koralrifoj povas morti rekte pro disrompo kaj enterigo, aŭ malrekte pro hista damaĝo, kiu faciligas infektojn. La neta tutmonda efiko de trenretado al koralrifoj alarmas multajn sciencistojn,  inklude al la malvarmeja koralo Lophelia pertusa, kiu estas grava habitato por multaj profundloĝaj organismoj. 

Trenreta fiŝkaptado liberigas preskaŭ 1.5 miliardojn da tunoj jare da forcejaj gasoj, proksimume 3% de la tutmonda totalo.

Referencoj

Kategorio:Fiŝkaptado